Babelscape/SREDFM huggingface dataset:
Φράνκι Καζάριαν

Ο Φρανκ Γκέρντελμαν (γεννημένος 4 Αυγούστου 1977) είναι ένας Αμερικανός επαγγελματίας παλαιστής, με καταγωγή από την Αρμενία. Στα ρινγκ εμφανίζεται με το όνομα Φράνκι Καζάριαν ή σκέτο Καζάριαν. Έχει συμβόλαιο με την εταιρεία Total Nonstop Action Wrestling.
Δουκάτο της Φλωρεντίας

Το Δουκάτο της Φλωρεντίας (Ιταλικά: Ducato di Firenze) ήταν μια ιταλική μοναρχία που είχε κέντρο την πόλη της Φλωρεντίας, στην μοντέρνα Τοσκάνη. Το Δουκάτο ιδρύθηκε το 1532 όταν ο Κλήμης Ζ΄ (ηγέτης των Παπικών Κρατών, της Φλωρεντίας και της καθολικής εκκλησιάς) διόρισε τον νόθο γιο του (κάποιοι ιστορικοί υποστηρίζουν ότι ήταν γιος του Λορέντζο Β΄, Δούκα του Ουρμπίνο) Αλέξανδρο των Μεδίκων, Δούκα της Φλωρεντίνικης Δημοκρατίας, καθιστώντας έτσι την Δημοκρατία σε Κληρονομική Μοναρχία.

Ο δεύτερος Δούκας, Κόζιμο Α΄, δημιούργησε ισχυρό φλωρεντινό ναυτιλιακό στόλο και επέκτεινε τις εδαφικές τους εκτάσεις, αγοράζοντας τη νήσο Έλβα και καταλαμβάνοντας τη Σιένα. Το 1569, ο Πάπας έχρισε τον Κόζιμο Μέγα Δούκα της Τοσκάνης. Οι Μέδικοι κυβέρνησαν το Μεγάλο Δουκάτο της Τοσκάνης ως το 1737.
Δυναστεία των Αργεαδών

Η Δυναστεία των Αργεαδών (Αρχαία Μακεδονικά ) ήταν αρχαίος ελληνικός βασιλικός οίκος. Ήταν η επικρατούσα δυναστεία της Μακεδονίας περίπου από το 700 έως το 310 π.Χ.. Η παράδοσή τους, όπως περιγράφεται σε αρχαιοελληνική ιστοριογραφία, προέρχεται από το Άργος, (παίρνοντας έτσι το όνομα «Αργεάδες»). Αρχικά οι άρχοντες της ομώνυμης φυλής, στην εποχή του Φιλίππου του Β’ είχαν αυξήσει την επιρροή τους, με αποτέλεσμα να συμπεριλάβουν στην διοίκηση της Μακεδονίας όλες τις βόρειες περιοχές της Μακεδονίας. Τα πιο εξέχοντα μέλη του οίκου ήταν ο Φίλιππος Β' της Μακεδονίας και ο Αλέξανδρος ο Μέγας, υπό την αρχηγία των οποίων το Βασίλειο της Μακεδονίας άρχισε να κατακτά έδαφος στην νότια Ελλάδα, νίκησε την Αυτοκρατορία των Αχαιμενιδών και επεκτάθηκε έως την Αίγυπτο και την Ινδία.
Αντόνιο Ινόκι

Ο Αντόνιο Ινόκι (γεννημένος ως Κάνζι Ινόκι στις 20 Φεβρουαρίου 1943) είναι ένας Ιάπωνας επαγγελματίας παλαιστής και υπεύθυνος αγώνων πάλης, ενώ επίσης έχει ασχοληθεί με τις μεικτές πολεμικές τέχνες.
Μπάντι Ρότζερς

Ο Μπάντι Ρότζερς ("Buddy Rogers", 20 Φεβρουαρίου 1921 – 26 Ιουνίου 1992), γεννημένος ως Χέρμαν Ροχντέ, ήταν Αμερικανός παλαιστής.
Ψάχνοντας τη Χώρα του Ποτέ

Ψάχνοντας τη Χώρα του Ποτέ (αγγλικά: "Finding Neverland") είναι αμερικανική βιογραφική δραματική ταινία, παραγωγής 2004. Τη σκηνοθεσία ανέλαβε ο Μαρκ Φόρστερ και το σενάριο έγραψε ο Ντέιβιντ Μαγκί και είναι βασισμένο στο θεατρικό έργο "The Man Who Was Peter Pan" του Άλαν Νι. Η ταινία αφηγείται τη ζωή του συγγραφέα Τζ. Μ. Μπάρι και τη σχέση που απέκτησε με μια οικογένεια, η οποία τον ενέπνευσε να δημιουργήσει τον "Πίτερ Παν" (Peter Pan). Πρωταγωνιστούν οι Τζόνι Ντεπ, Κέιτ Γουίνσλετ, Τζούλι Κρίστι και Ντάστιν Χόφμαν.

Το "Ψάχνοντας τη Χώρα του Ποτέ" κυκλοφόρησε στους κινηματογράφους στις 29 Οκτωβρίου 2004 στο Ηνωμένο Βασίλειο και στις 12 Νοεμβρίου 2004 στις Ηνωμένες Πολιτείες. Απέσπασε θετικά σχόλια από τους κριτικούς, έγινε εισπρακτική επιτυχία αποφέροντας 116,7 εκατομμύρια δολάρια παγκοσμίως και έλαβε 7 υποψηφιότητες για Όσκαρ, αναμέσά τους και για Καλύτερη Ταινία και Α' Ανδρικού Ρόλου, κερδίζοντας εκείνο για την Καλύτερη Μουσική.
Μοντέλ Βοντέιβιους Πόρτερ

Ο Χασάν Χαμίν Ασάντ ("Hassan Hamin Assad", γεννημένος ως Άλβιν Μπουρκ Τζούνιορ, "Alvin Burke Jr", 28 Οκτωβρίου 1973) είναι Αμερικανός παλαιστής. Είναι γνωστός με το όνομα που χρησιμοποιεί στα ρινγκ Μοντέλ Βοντέιβιους Πόρτερ (Montel Vontavious Porter ή MVP).
Αθήναιο

Το Αθήναιο (αγγλ. "Athenaeum") είναι Μουσείο καλών τεχνών στην πόλη Αλεξάνδρεια της Βιρτζίνια στις ΗΠΑ. Στεγάζεται σε ιστορικό κτίριο το οποίο είχε καταγραφεί στον κατάλογο ιστορικών τόπων ("National Register of Historic Places") το 1980.
Παλαιοχώρι Τυμφρηστού Φθιώτιδας

Το Παλαιοχώρι Τυμφρηστού Φθιώτιδας είναι χωριό του Δήμου Μακρακώμης του Νομού Φθιώτιδας. Αποτελεί μία περιοχή με πυκνά δάση από ενδημικές βαλανιδιές όλων των ειδών πλατύφυλλης, ευθύφυλης, γαύρου, τσέρνου, κ.ά. (Στην αρχαιότητα η περιοχή αυτή ονομαζόταν «Δρυοπικό δάσος», διότι στις «οπές των δρυών» κατοικούσαν «αυτόχθονες» του ελλαδικού χώρου οι οποίοι ονομάζονταν «Δρύοπες»). Επίσης, υπάρχουν στην περιοχή δάση από καστανιές, πλατάνια, ιτιές, σφεντάμια, σκλείθρα, θάμνοι μακί (κουτσουπιές, ρείκια, κ.ά). Από τα 800 έως τα 1.400 μέτρα κυριαρχεί η ελάτη, που συνθέτει ένα ελατόδασος. Μετά το όριο της δασικής ζώνης, από τα 1.400 έως τα 1.920 μέτρα, υπάρχει οροπέδιο αλπικής ζώνης που απλώνεται από τις Ράχες Τυμφρηστού, μέχρι το όρος Οξυά, που είναι το νοτιότερο σημείο της Ευρώπης με δάση οξυάς. Η αλπική ζώνη (κορυφογραμμή) έχει μεγάλες επίπεδες επιφάνειες με πολλές πηγές, που αναβλύζουν άφθονα νερά και αποτελούν το μεγαλύτερο μέρος των νερών του Σπερχειού ποταμού. Το έδαφος είναι καθαρό χώμα φλύσχης και υπάρχει πλούσια βλάστηση με πάνω από 200 είδη αγρίων λουλουδιών όπως: Αγριοβιόλες, νάρκισσοι, ιβίσκοι, μέντες, καμπανούλες, εντελβάις, δακράκια, τσάι (σιδερίτης), ρίγανη, κρόκος, όρχις (σαλέπι), αμάραντος, διάφορα λίλιουμ, κ. ά. Σ´αυτό το λιβάδι, από τον Μάιο μέχρι τον Οκτώβριο, περνούν τους θερινούς μήνες πάνω από 10.000 αιγοπρόβατα. Τα παλαιότερα χρόνια ο αριθμός των αιγοπροβάτων ξεπερνούσε και τις 100.000, διότι κατέφθαναν στην περιοχή αυτή «Σαρακατσάνοι» από την Ήπειρο, τη Θεσσαλία, την Αιτωλοακαρνανία κ.ά. Ο κάθε ποιμένας είχε μία συγκεκριμένη θέση στην περιοχή όπου κάθε καλοκαίρι πήγαινε στη θέση αυτή και έστηνε το «Γραίκι» του.
Πάτρικ Σουέιζι

O Πάτρικ Σουέιζι ("Patrick Wayne Swayze", 18 Αυγούστου 1952 - 14 Σεπτεμβρίου 2009) ήταν Αμερικανός ηθοποιός, χορευτής, τραγουδιστής και στιχουργός. Ήταν περισσότερο γνωστός για τους ρόλους του ως σκληρός τύπος, για τους πρωταγωνιστικούς του ρόλους στις ρομαντικές επιτυχίες "Ντέρτι Ντάνσινγκ" (Dirty Dancing, 1987) και "Αόρατος Εραστής" (Ghost, 1990) και ως Όρι Μέιν στην τηλεοπτική μίνι σειρά "North and South". Το περιοδικό People τον ονόμασε ως "Τον Πιο Σέξι Άνδρα" το 1991. Η καριέρα του στην τηλεόραση και τον κινηματογράφο μετρά 30 χρόνια.

Διαγνώστηκε με πανκρεατικό καρκίνο τον Ιανουάριο 2008 και ο Σουέιζι είπε στη Μπάρμπρα Γουόλτερς ένα χρόνο μετά ότι "του έδινε να καταλάβει". Ωστόσο, απεβίωσε από την ασθένεια στις 14 Σεπτεμβρίου 2009. Ο τελευταίος του ρόλος ήταν στην τηλεοπτική σειρά "The Beast", που έκανε πρεμιέρα στις 15 Ιανουαρίου 2009. Λόγω της κακής κατάστασης της υγείας του δεν μπορούσε να προμοτάρει τη σειρά. Στις 15 Ιουνίου 2009, το "Entertainment Tonight" ανακοίνωσε την ακύρωση της σειράς.
Τζωρτζ Γκέιλορντ Σίμπσον

Ο Τζωρτζ Γκέιλορντ Σίμπσον ("George Gaylord Simpson", 16 Ιουνίου 1902 – 6 Οκτωβρίου 1984) ήταν Αμερικανός παλαιοντολόγος. Ήταν από τους μεγαλύτερους παλαιοντολόγους του 20ού αιώνα και ένας από τους σημαντικότερους συμμετέχοντες στην Συνθετική θεωρία της Εξέλιξης. Ήταν ειδικευμένος στα εξαφανισμένα είδη θηλαστικών και τις μεταναστεύσεις τους.

Είχε καταγράψει και περιγράψει τις ενδείξεις για έννοιες όπως το "punctuated equilibrium" των Niles Eldredge και Stephen Jay Gould (1976). Οι πιο γνωστές εργασίες του αφορούν την εξέλιξη του αλόγου, όπου έδειξε ότι δεν είναι γραμμική και δεν φτάνει στην αποκορύφωσή της με την εμφάνιση του μοντέρνου αλόγου, του "Equus caballus". Μεγάλο μέρος των εργασιών του αφορούσε στη ταξινομία των απολιθωμάτων και των εξαφανισμένων θηλαστικών. Επίσης, ήταν αντίθετος με την ιδέα του Άλφρεντ Βέγκενερ για την τεκτονική των ηπείρων ("continental drift"), και είχε μεγάλη επίδραση με τη στάση του αυτή, κι ας ήταν λανθασμένη. Υπήρξε καθηγητής ζωολογίας στο Πανεπιστήμιο Κολούμπια της Νέας Υόρκης, και διευθυντής του τμήματος Γεωλογίας και Παλαιοντολογίας στο Αμερικανικό Μουσείο Φυσικής Ιστορίας (A.M.N.H.) από το 1945 έως το 1959. Ήταν διευθυντής στο Μουσείο Συγκριτικής Ζωολογίας του Πανεπιστημίου Χάρβαρντ από το 1959 ως το 1970, και καθηγητής Γεωεπιστημών στο Πανεπιστήμιο της Αριζόνα ως τη συνταξιοδότησή του το 1982.
Ρήγας Ευσταθιάδης

Ο Ρήγας Ευσταθιάδης (29 Νοεμβρίου 1930, Αθήνα - 18 Σεπτεμβρίου 2017, Αθήνα) υπήρξε αθλητής του άλματος επί κοντώ με μεταλλικό κοντάρι. Γεννήθηκε το 1930 στην Αθήνα και ξεκίνησε την αθλητική του σταδιοδρομία το 1947, όταν γράφτηκε στον Παναθηναϊκό Αθλητικό Όμιλο με προπονητή τον Μιχάλη Μητροφάνη.
Ήταν παντρεμένος με την Ντόρα Μωυσίδου με την οποία απέκτησε δύο κόρες την Ελένη και την Βάσω.
Λόρα Λίνεϊ

H Λόρα Λίνεϊ ("Laura Leggett Linney", 5 Φεβρουαρίου 1964) είναι Αμερικανίδα ηθοποιός του κινηματογράφου, της τηλεόρασης και του θεάτρου. Έχει εμφανιστεί στις ταινίες "Ζωντανή Μετάδοση: The Truman Show" (The Truman Show, 1998), "Στηρίξου Πάνω Μου" (You Can Count on Me, 2001), "Ο Χρησμός της Πεταλούδας" (The Mothman Prophecies, 2002), "Η Ζωή του Ντέιβιντ Γκέιλ" (The Life of David Gale, 2003), "Σκοτεινό Ποτάμι" (Mystic River, 2003), "Δεσμοί Διαζυγίου" (The Squid and the Whale, 2005), "Ο Εξορκισμός της Εμιλυ Ρόουζ" (The Exorcism of Emily Rose, 2005) και "Kinsey: Ας Μιλήσουμε για το Σεξ" (Kinsey, 2005)

Η Λίνεϊ έχει κερδίσει τρία Βραβεία Έμμυ, δύο Χρυσές Σφαίρες, και ένα Screen Actors Guild Award. Έχει βρεθεί τρεις φορές υποψήφια για Όσκαρ και μία για BAFTA. Έχει τρεις υποψηφιότητες για Τόνυ Καλύτερης Ερμηνείας από Πρωταγωνίστρια Ηθοποιό σε Έργο.

Βραβεύτηκε με Χρυσή Σφαίρα για το ρόλο της ως γυναίκα των προαστίων που της γίνεται διάγνωση ότι έχει τερματικό καρκίνο στην τηλεοπτική σειρά "The Big C", η οποία προβάλλεται στο αμερικανικό κανάλι Showtime από το 2010 μέχρι σήμερα.
Μοτσούντι

<br>

Το Μοτσούντι (σετσουάνα: Mochudi) είναι μια πόλη της Μποτσουάνα. Είναι η πρωτεύουσα της Περιφέρειας και της επαρχίας Κγκατλένγκ. Έχει πληθυσμό 37.700 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.
Μποκάα

<br>

Η Μποκάα (σετσουάνα: Bokaa) είναι μια κωμόπολη της Μποτσουάνα. Είναι ο δεύτερος μεγαλύτερος οικισμός της Περιφέρειας και της επαρχίας Κγκατλένγκ. Έχει πληθυσμό 3.812 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.
Μόρουα

<br>

Η Μόρουα (σετσουάνα: Morwa) είναι μια κωμόπολη της Μποτσουάνα. Είναι ο τέταρτος μεγαλύτερος οικισμός της Περιφέρειας και της επαρχίας Κγκατλένγκ. Έχει πληθυσμό 2.696 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.
Οόντι

<br>

Το Οόντι (σετσουάνα: Oodi) είναι μια κωμόπολη της Μποτσουάνα. Είναι ο τρίτος μεγαλύτερος οικισμός της Περιφέρειας και της επαρχίας Κγκατλένγκ. Έχει πληθυσμό 3.440 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.
Τζέιμι Λι Κέρτις

Η βαρώνη Τζέιμι Λι Κέρτις ("Jamie Lee Curtis","Baroness Haden-Guest" 22 Νοεμβρίου 1958) είναι Αμερικανίδα ηθοποιός και συγγραφέας. Αν και ήταν αρχικά γνωστή ως «scream queen» εξαιτίας των πρωταγωνιστικών της ρόλων σε αρκετές ταινίες τρόμου νωρίς στην καριέρα της όπως "Η Νύχτα με τις Μάσκες" (Halloween, 1978), "Η Ομίχλη" (The Fog, 1980), "Σφαγή στο Κολέγιο" (Prom Night, 1980) και "Σφαγή στο Τρένο του Θανάτου" (Terror Train, 1980), η Κέρτις έχει από τότε ένα σύνολο δουλειάς που περιλαμβάνει αρκετά κινηματογραφικά είδη. Έχει πρωταγωνιστήσει στις ταινίες "Ένα Ψάρι που το Ελεγαν Γουάντα" (A Fish Called Wanda, 1988), "Το Κορίτσι Μου" (My Girl, 1991), "Νέος Για Πάντα" (Forever Young, 1992), "Ποιος Έπνιξε τη Μόνα;" (Drowning Mona, 2000), "Απίστευτη Παρασκευή" (Freaky Friday, 2003) και "Πάλι Εσύ" (You Again, 2010).

H Κέρτις έχει βραβευτεί με BAFTA για την ερμηνεία της στην ταινία "Πολυθρόνα για Δύο" (Trading Places, 1983) και με δύο Χρυσές Σφαίρες για την ταινία "Αληθινά Ψέματα" (True Lies, 1994) και τη τηλεοπτική σειρά "Anything But Love" που προβλήθηκε στο κανάλι ABC από το 1989 μέχρι το 1992.

Το βιβλίο της "Today I Feel Silly, and Other Moods That Make My Day" εμφανίστηκε στη μπεστ-σέλερ λίστα των The New York Times. Η Κέρτις έχει εμφανιστεί σε διαφημίσεις και είναι blogger για την εφημερίδα "The Huffington Post". Είναι παντρεμένη με τον ηθοποιό, σεναριογράφο και σκηνοθέτη Βαρόνο Κρίστοφερ Γκεστ. Πατέρας της ήταν ο, επίσης ηθοποιός, Τόνι Κέρτις.
Ρασέσα

Η Ρασέσα (σετσουάνα: "Rasesa") είναι κωμόπολη της Μποτσουάνα. Είναι ο πέμπτος μεγαλύτερος οικισμός της Περιφέρειας και της επαρχίας Κγκατλένγκ. Έχει πληθυσμό 2.461 κατοίκων (2001). Βρίσκεται νοτιοανατολικά της Μποτσουάνα. Βρίσκεται στην Έρημο Καλαχάρι.
Περιφέρεια Κουενένγκ

<br>

Η Περιφέρεια Κουενένγκ (σετσουάνα: Kweneng) είναι μια από τις 9 περιφέρειες της Μποτσουάνα. Έχει έκταση 35.890 τ.χλμ. και πληθυσμό 230.335 κατοίκων με πυκνότητα 6,5 κατοίκων ανά τ.χλμ. Πρωτεύουσα είναι η Μολεπολόλε.
Μολεπολόλε

<br>


Η Μολεπολόλε (σετσουάνα: "Molepolole") είναι πόλη της Μποτσουάνα. Είναι η πρωτεύουσα της Περιφέρειας Κουενένγκ. Έχει πληθυσμό 65.570 κατοίκων (2006). Βρίσκεται κεντρικά της Μποτσουάνα και του Κγκαλαγκάντι στην Έρημο Καλαχάρι.
Επαρχία Μολεπολόλε

<br>

Η Επαρχία Μολεπολόλε (Molepolole) είναι μια επαρχία της Περιφέρειας Κουενένγκ στη Μποτσουάνα. Βρίσκεται κεντρικά της χώρας. Πρωτεύουσα είναι η Μολεπολόλε.
Μογκοντιτσάνε

<br>


Η Μογκοντιτσάνε (σετσουάνα: Mogoditshane) είναι μια πόλη της Μποτσουάνα. Είναι ο δεύτερος μεγαλύτερος οικισμός της Περιφέρειας Κουενένγκ. Έχει πληθυσμό 46.493 κατοίκων (2006). Βρίσκεται στην Έρημο Καλαχάρι.
Ταμάγκα

<br>


Η Ταμάγκα (σετσουάνα: Thamaga) είναι μια πόλη της Μποτσουάνα. Είναι ο δεύτερος μεγαλύτερος οικισμός της Περιφέρειας Κουενένγκ. Έχει πληθυσμό 21.141 κατοίκων (2006). Βρίσκεται στην Έρημο Καλαχάρι.
Οικογένεια Ανοάι

Ο πιο επιτυχημένος παλαιστής -και όχι μόνο- της οικογένειας. Ο [[Ντουέιν "Ροκ" Τζόνσον]].

Η Οικογένεια Ανοάι είναι μία αμερικανική οικογένεια επαγγελματιών παλαιστών. Ίσως η μεγαλύτερη σε ολόκληρο τον κόσμο. Πολλά μέλη της οικογένειας έχουν δημιουργήσει ομάδες πάλης, αλλά έχουν αγωνιστεί και ο καθένας μόνος του, σε διάφορες εταιρείες Κατς, κυρίως στις ΗΠΑ, αλλά και στην Ιαπωνία, στο Πουέρτο Ρίκο, στην Ιταλία, στο Βέλγιο και στο Μεξικό.

Πατριάρχης της οικογενείας είναι ο Αμιτουανάι Ανοάι, που ξεκίνησε την οικογένεια με την γυναίκα του Τοβάλε Ανοάι. Ο Αμιτουανάι ήταν συγγενής του Πίτερ Μαίβια. Επίσης μαζί με την γυναίκα του είχαν εννέα παιδιά. Από αυτά οι Άφα και Σίκα Ανοάι έγιναν παλαιστές και οι επόμενες γενιές ακολούθησαν, ενώ και από την πλευρά του Μαίβια, συνεχίστηκε η παλαιστική οικογένεια, με τον γαμπρό του Ρόκι Τζόνσον και τον εγγονό του «Ροκ».
Ευρωπαϊκό Πρωτάθλημα Κλειστού Στίβου 2013

Το Ευρωπαϊκό Πρωτάθλημα Κλειστού Στίβου 2013 ήταν η 32η διοργάνωση του Ευρωπαϊκού Πρωταθλήματος Κλειστού Στίβου, που διοργανώθηκε υπό την εποπτεία της Ευρωπαϊκής Αθλητικής Ομοσπονδιας. Η διοργάνωση πραγματοποιήθηκε στο κλειστό Σκαντινάβιουμ στο Γκέτεμποργκ της Σουηδίας μεταξύ 1 και 3 Μαρτίου 2013.

Αυτή ήταν η τρίτη φορά που η πόλη φιλοξένησε τη διοργάνωση. Το 1974 και το 1984 είναι οι άλλες φορές.
Μάριο Μάντζουκιτς

Ο Μάριο Μάντζουκιτς ("Mario Mandžukić", 21 Μαΐου 1986) είναι Κροάτης ποδοσφαιριστής, ο οποίος αγωνίζεται ως επιθετικός στη Μίλαν και την εθνική Κροατίας.
Πάβελ Μασλάκ

Ο Πάβελ Μασλάκ (γεννημένος στις 21 Φεβρουαρίου 1991) είναι Τσέχος σπρίντερ ο οποίος ειδικεύεται στα 200 μέτρα και 400 μέτρα.

Κέρδισε το χάλκινο μετάλλιο στα 400 μ. στο Ευρωπαϊκό Πρωτάθλημα Ανοιχτού Στίβου U23 2011 και ήταν στα ημιτελικά στα 200 μ. στο Παγκόσμιο Πρωτάθλημα Ανοιχτού Στίβου 2011. Τερμάτισε πέμπτος στον τελικό των 400 μ. στο Παγκόσμιο Πρωτάθλημα Κλειστού Στίβου 2012. Τον Μάιο του 2012 έσπασε το ρεκόρ Τσεχίας για τα 400 μ.. Το τρέξιμο των 45,31 δευτερολέπτων ήταν μια βελτιωμένη απόδοση του σχεδόν ενός δευτερολέπτου και βελτίωσε το χρόνο που έκανε ο Κάρελ Κολάρ στον ίδιο χώρο (Ροζίτσκι Στάδιο) το 1978. Τον Ιούνιο του 2012, βελτίωσε επιπλέον το ρεκόρ με χρόνο 45.17 στο Τορίνο. Στο Ευρωπαϊκό Πρωτάθλημα Ανοιχτού Στίβου 2012, ο Μάσλακ κέρδισε το χρυσό μετάλλιο στα 400 μ..
Ο Δρόμος Προς τη Θυσία

Ο Δρόμος Προς τη Θυσία (γερμ. Opfergang) είναι γερμανικό ερωτικό μελόδραμα του 1944 σε σκηνοθεσία Φάιτ Χάρλαν και με πρωταγωνίστρια την Κριστίνα Ζέντερμπάουμ.
Ιβάν Κόλοφ

Ο Ιβάν Κόλοφ ("Ivan Koloff", 25 Αυγούστου 1942 - 18 Φεβρουαρίου 2017) ήταν Καναδός παλαιστής. Γεννήθηκε με το όνομα Ορέαλ Ντόναλντ Πέρας ("Oreal Donald Perras") στο Μόντρεαλ του Κεμπέκ στον Καναδά. Έχει το ψευδώνυμο "Ρώσικη Αρκούδα".
Χριστόφορος Μπακαούκας

Ο Χριστόφορος Μπακαούκας ήταν ο αρχηγός του τμήματος χειροσφαίρισης της ΑΕΚ. Έχει αγωνιστεί στην ομάδα για 10 συνεχόμενες χρονιές από την περίοδο 2006-2007 μέχρι την περίοδο 2015-16, στη θέση του δεξιού εξτρέμ. Είναι ο πρώτος σκόρερ της ομάδας καθώς και του πρωταθλήματος 7 φορές. Εργάζεται επίσης στα ναυπηγεία Σαλαμίνας.
Ζήσης Σκάρος

Ο Ζήσης Σκάρος (1917 - 8 Μαρτίου 1997) ήταν Έλληνας λογοτέχνης.
Πέντρο Μοράλες

Ο Πέντρο Μοράλες (γεννημένος στις 22 Οκτωβρίου 1942) είναι ένας Πορτορικανός πρώην επαγγελματίας παλαιστής.
Σταν Στάσιακ

Ο Τζορτζ Στίπιχ (γέννηση 13 Απριλίου 1937 - θάνατος 19 Ιουνίου 1997), ήταν ένας Καναδός επαγγελματίας παλαιστής, περισσότερο γνωστός με το όνομα που εμφανιζόταν στα ρινγκ, Σταν Στάσιακ.
Μάρκο Πάντελιτς

Ο Μάρκο Πάντελιτς (σερβικά: "Марко Пантелић", 15 Σεπτεμβρίου 1978) είναι Σέρβος πρώην διεθνής ποδοσφαριστής, που αγωνιζόταν στη θέση του επιθετικού. Ενώ συμμετείχε και με την ομάδα της Σερβίας στο Mundial του 2010.
Περιφέρεια Γκάνζι

<br>

Η Περιφέρεια Γκάνζι (σετσουάνα: Ghanzi) ή Γκάντσι (Gantsi) είναι μια από τις 9 περιφέρειες της Μποτσουάνα. Έχει έκταση 117.910 τ.χλμ. και πληθυσμό 33.170 κατοίκων με πυκνότητα 8,3 κατοίκων ανά τ.χλμ. Πρωτεύουσα είναι το Γκάνζι.
Νοτζάνε

<br>


Η Νοτζάνε (σετσουάνα: Nojane) είναι ένα χωριό της Μποτσουάνα. Είναιο τρίτος μεγαλύτερος οικισμός της Περιφέρειας Γκάνζι. Έχει πληθυσμό 1.439 κατοίκων (2001). Βρίσκεται στην Έρημο Καλαχάρι.
Τσαρλς Χιλ

<br>


Το Τσαρλς Χιλ (σετσουάνα: Charles Hill) είναι ένα χωριό της Μποτσουάνα. Είναι ο δεύτερος μεγαλύτερος οικισμός της Περιφέρειας Γκάνζι και η πρωτεύουσα της επαρχίας Τσαρλς Χιλ. Έχει πληθυσμό 1.859 κατοίκων (2001). Βρίσκεται στην Έρημο Καλαχάρι.
Γκάνζι

<br>


Το Γκάνζι (σετσουάνα: Ghanzi) είναι μια κωμόπολη της Μποτσουάνα. Είναι η πρωτεύουσα της Περιφέρειας Γκάνζι και της επαρχίας Γκάνζι. Έχει πληθυσμό 9.934 κατοίκων (2001). Βρίσκεται στην Έρημο Καλαχάρι.
Τσοότσα

<br>


Η Τσοότσα (σετσουάνα: Tsootsha) είναι ένα χωριό της Μποτσουάνα. Είναιο τέταρτος μεγαλύτερος οικισμός της Περιφέρειας Γκάνζι. Έχει πληθυσμό 1.397 κατοίκων (2001). Βρίσκεται στην Έρημο Καλαχάρι.
Ντεκάρ

<br>


Η Ντεκάρ (σετσουάνα: Dekar) είναι ένα χωριό της Μποτσουάνα. Είναιο πέμπτος μεγαλύτερος οικισμός της Περιφέρειας Γκάνζι. Έχει πληθυσμό 943 κατοίκων (2001). Βρίσκεται στην Έρημο Καλαχάρι.
Νιου Ξάντε

<br>


Το Νιου Ξάντε (σετσουάνα: New Xade) είναι ένα χωριό της Μποτσουάνα. Είναι ο έκτος μεγαλύτερος οικισμός της Περιφέρειας Γκάνζι. Έχει πληθυσμό 930 κατοίκων (2001). Βρίσκεται στην Έρημο Καλαχάρι.
Επαρχία Τσαρλς Χιλ

<br>

Η Επαρχία Τσαρλς Χιλ (Ghanzi) είναι μια επαρχία της Περιφέρειας Γκάνζι στη Μποτσουάνα. Πρωτεύουσα είναι η Τσαρλς Χιλ.
Σον Χερνάντεζ

Ο "Σον Χερνάντεζ" (γεν. 11 Φεβρουαρίου 1973) είναι Αμερικάνος επαγγελματίας παλαιστής, που κατάγεται απο το Μεξικό και το Πουέρτο Ρίκο. Αυτή τη στιγμή έχει συμβόλαιο με την εταιρεία πάλης TNA Wrestling.
Ατρησία οισοφάγου

Ατρησία οισοφάγου είναι η κατάσταση στην οποία ο οισοφάγος δεν ενώνεται με τον στόμαχο ή ενώνεται αφού δημιουργήσει συρίγγιο με την τραχεία. Είναι μία παιδοχειρουργική πάθηση και εμφανίζεται με λίγο μεγαλύτερη συχνότητα στα αγόρια από ότι στα κορίτσια.
Snap Yo Fingers

Το "Snap Yo Fingers" είναι ένα σινγκλ του 2006 από τον ράπερ/παραγωγό βασισμένο στην Ατλάντα Lil Jon. Αρχικά προοριζόταν να γίνει το πρώτο σινγκλ από το σόλο ντεμπούτο άλμπουμ "Crunk Rock" του Lil Jon. Το τραγούδι παράχθηκε από τον Lil Jon και διαθέτει τους E-40 και Sean P. 

Στο Hot 100 και Hot R&B/Hip-Hop Songs του "Billboard", το τραγούδι έφτασε τις κορυφαίες θέσεις του νούμερου επτά και του νούμερου ένα, αντίστοιχα.

Ωστόσο, η ημερομηνία κυκλοφορίας του "Crunk Rock" στη συνέχεια καθυστέρησε . Τον Αύγουστο του 2006, η δισκογραφική εταιρεία TVT Records του Lil Jon κυκλοφόρησε τον δεύτερο τόμο της ραπ συλλογής "Crunk Hits", και το "Snap Yo Fingers" ήταν το εναρκτήριο κομμάτι. Όταν το Crunk Rock τελικά κυκλοφόρησε τέσσερα χρόνια αργότερα, το τραγούδι έμεινε έξω από το άλμπουμ.
Μάχη του Μαρτίνου

Η Μάχη του Μαρτίνου ήταν ένα από τα τελευταία πολεμικά επεισόδια της Επανάστασης του 1821.
Πολιορκία του Αιτωλικού

Η Πολιορκία του Αιτωλικού (ή Ανατολικού όπως ονομαζόταν τότε το Αιτωλικό) υπήρξε πολεμικό γεγονός κατά την διάρκεια της Ελληνικής Επανάστασης, που έλαβε χώρα την χρονική περίοδο από τις 20 Σεπτεμβρίου του 1823 έως τις 17 Νοεμβρίου του ίδιου έτους. Αναφέρεται σε πολλά βιβλία και ως Δεύτερη πολιορκία του Μεσολογγίου επειδή το Μεσολόγγι αποτελούσε εξαρχής στόχο της συγκεκριμένης στρατιωτικής επιχείρησης, που τελικά αναλώθηκε στην πολιορκία του Αιτωλικού.
Ντ' Άντζελο Ντινέρο

Ο "Ελάιτζαν Σάμουελ Μπερκ" (γεν. 24 Μαΐου 1978) είναι Αμερικάνος επαγγελματίας παλαιστής, γνωστός ως "Ντ' Άντζελο Ντινέρο" και με το αληθινό του όνομα. Έγινε αναγνωρίσιμος αρχικά μέσω της εταιρείας πάλης WWE και αργότερα μέσω της εταιρείας TNA Wrestling.
Ιωάννης Νικίου

Ο Ιωάννης Νικίου ήταν Κοπτης χριστιανός επίσκοπος και χρονογράφος που έζησε τον 7ο αιώνα.
Κώστας Λαζαρίδης

Ο Κώστας Λαζαρίδης (Ασώματοι Ροδόπης, 1900 - Καισαριανή Αθηνών, 10 Μαΐου 1943) ήταν Έλληνας αγωνιστής της Εθνικής Αντίστασης. Ήταν ανώτατο στέλεχος του ΚΚΕ, μέλος της Κ.Ε του ΚΚΕ, και γραμματέας του Εργατικού ΕΑΜ (ΕΕΑΜ). Εκτελέστηκε από τους Γερμανούς στις 10-5-1943 στο σκοπευτήριο της Καισαριανής για την αντιστασιακή του δράση.
Προσπέρ Μεριμέ

Ο Προσπέρ Μεριμέ (Prosper Mérimée, 28 Σεπτεμβρίου 1803 - 23 Σεπτεμβρίου 1870) ήταν Γάλλος συγγραφέας, ιστορικός, αρχαιολόγος και μεταφραστής.

Καταγόμενος από μεσοαστική οικογένεια, σπούδασε νομικά, τα οποία όπως τόσοι άλλοι συγγραφείς εγκατέλειψε, έμαθε ξένες γλώσσες και σε ηλικία δεκαεννέα ετών δημοσίευσε το πρώτο του θεατρικό έργο, τον "Κρόμβελ", με την ενθάρρυνση του Σταντάλ, που ήταν φίλος του παρά τις ιδεολογικές τους διαφορές.

Το 1825 κυκλοφόρησε στην Γαλλία το "Θέατρο της Κλάρας Γκαζύλ", μια συλλογή θεατρικών έργων μεταφρασμένων δήθεν από κάποιον Ζοζέφ Λ’ Ετράνζ, κάποιας Ισπανίδας ηθοποιού. Επίσης, το 1827, κυκλοφόρησε το "Λα Γκυζλά", μπαλάντες με «γοτθικά» θέματα μεταφρασμένα από κάποιον Υασίντ Μαγκλάνοβιτς από τα Ιλλυρικά ! Ήταν έργα του Μεριμέ που εξαπάτησαν ακόμη τους λογίους της εποχής. 

Στη συνέχεια ο Μεριμέ έγραψε ιστορικά μυθιστορήματα, επηρεασμένος από τον Ουώλτερ Σκοτ και αναδείχθηκε αριστοτέχνης του διηγήματος, με αποκορύφωμα την "Κολόμπα" και την "Κάρμεν".

Έγραψε επίσης ιστορικά και αρχαιολογικά έργα (ήταν γενικός επιθεωρητής των ιστορικών μνημείων), "Σημειώσεις από ταξίδια" στην Ισπανία, Ελλάδα και Τουρκία, λογοτεχνικές κριτικές και μετέφρασε στα Γαλλικά έργα του Πούσκιν και του Τουργκένιεφ.

Για την ειρωνεία του και το διεισδυτικό του πνεύμα χαρακτηρίστηκε «δεύτερος Βολταίρος». Το φανταστικό, το εξωτικό (Ανδαλουσία, Κορσική, Λιθουανία, Περού), και τα δυνατά πάθη είναι τα ιδιαίτερα γνωρίσματα του έργου του. 

Το πιο γνωστό έργο του είναι βέβαια η "Κάρμεν". Προμετωπίδα του έχει το επίγραμμα του Παλλαδά.
«Πᾶσα γυνὴ χόλος ἐστίν• ἔχει δ᾿ ἀγαθὰς δύο ὥρας• τὴν μίαν ἐν θαλάμῳ, τὴν μίαν ἐν θανάτῳ.»
(Κάθε γυναίκα μόνο οργή σού προξενεί• δυο μόνο, / τού γάμου και τού θάνατου, είν’ οι καλές στιγμές της – Παλατινή Ανθολογία, ΧΙ 381)
Σεκγκοφάνε

<br>


Η Σεκγκοφάνε (σετσουάνα: Sekgophane) είναι ένα χωριό της Μποτσουάνα. Ανήκει στην βορειοανατολική περιφέρεια και στην βορειοανατολική επαρχία. Βρίσκεται στην Έρημο Καλαχάρι.
Θεόδωρος Αβουκάρας

O Θεόδωρος Αβουκάρας (735-;) χριστιανός επίσκοπος, θεολόγος και συγγραφέας που έζησε τον 8ο αιώνα. Η καταγωγή του ήταν από την ήταν Έδεσσα Μεσοποταμίας.
Τζακαλάσι

<br>


Το Τζακαλάσι (σετσουάνα: Jakalasi) είναι ένα χωριό της Μποτσουάνα. Ανήκει στην βορειοανατολική περιφέρεια και στην βορειοανατολική επαρχία. Βρίσκεται στην Έρημο Καλαχάρι.
Σάμιουελ Λ. Τζάκσον

O Σάμιουελ Λ. Τζάκσον (αγγλικά: "Samuel L. Jackson", γεννημένος στις 21 Δεκεμβρίου 1948) είναι Αμερικάνος ηθοποιός και παραγωγός. Είχε αρκετούς μικρούς ρόλους σε ταινίες όπως "Τα Καλά Παιδιά" (Goodfellas, 1990) πριν συναντήσει τον μέντορά του, Μόργκαν Φρίμαν, και το σκηνοθέτη Σπάικ Λι. Αφού κέρδισε κριτική αναγνώριση για το ρόλο του στην ταινία "Ο Πυρετός της Ζούγκλας" (Jungle Fever) το 1991, εμφανίστηκε σε ταινίες όπως "Παιχνίδια Ολέθρου" (Patriot Games, 1992), "Φιλαράκια για Δέσιμο" (Amos & Andrew, 1993), "Ιλιγγιώδης Έρωτας" (True Romance, 1993) και "Τζουράσικ Παρκ" (Jurassic Park, 1994). Το 1994, πήρε το ρόλο του Τζουλς Γουίνφιλντ στο "Pulp Fiction" και για την ερμηνεία του έλαβε αρκετές υποψηφιότητες για βραβεία, ανάμεσά τους και υποψηφιότητα για Όσκαρ Β' Ανδρικού Ρόλου, και κριτική αναγνώριση.

Ο Τζάκσον έχει εμφανιστεί σε περισσότερες από 100 ταινίες όπως: "Πολύ Σκληρός για να Πεθάνει: Η Εκδίκηση" (Die Hard with a Vengeance, 1995), "Τζάκι Μπράουν" (Jackie Brown, 1997), "Shaft, ο Μαύρος Πάνθηρας" (Shaft, 2000), "Άφθαρτος" (Unbreakable, 2000), "Ωραία Μέρα για να Πεθάνεις" (The 51st State, 2001), "Οι Απίθανοι" (The Incredibles, 2004), "Black Snake Moan" (2006), "Snakes on a Plane" (2006) καθώς και την πρίκουελ τριλογία "Ο Πόλεμος των Άστρων" (Star Wars) και μικρούς ρόλους στις ταινίες του Κουέντιν Ταραντίνο, "Kill Bill Vol. 2" και "Άδωξοι Μπάσταρδη" (Inglourious Basterds, 2009).

Υποδύθηκε τον Νικ Φιούρι στις ταινίες του Κινηματογραφικού Σύμπαντος της Marvel "Iron Man" (2008), "Iron Man 2" (2010), "Thor" (2011), "Ο Πρώτος Εκδικητής: Captain America" (Captain America: The First Avenger, 2011) , "Οι Εκδικητές" (The Avengers, 2012), "Captain America 2: Ο Στρατιώτης του Χειμώνα" (Captain America: The Winter Soldier, 2014) και "Οι Εκδικητές: Η Εποχή του Ultron" (Avengers: Age of Ultron, 2015). Το 2012 εμφανίστηκε στην ταινία "" (Django Unchained) σε σκηνοθεσία Κουέντιν Ταραντίνο.

Οι πολλοί του ρόλοι, έχουν κατατάξει τον Τζάκσον έναν από τους πιο επιτυχημένους ηθοποιούς όσο αναφορά το box office. Tον Οκτώβριο του 2011, ο Τζάκσον ξεπέρασε τον Φρανκ Γουέλκερ ως τον ηθοποιό με τις περισσότερες εισπράξεις.
Give It All U Got

Το "Give It All U Got" υποτίθεται ότι ήταν το τέταρτο σινγκλ από το ντεμπούτο στούντιο άλμπουμ, "Crunk Rock",του Lil Jon. Κυκλοφόρησε ψηφιακά στις 3 Νοεμβρίου του 2009 στο iTunes. Το τραγούδι διαθέτει την Kee και παράχθηκε από τον RedOne. Το τραγούδι έμεινε έξω από το άλμπουμ όταν τελικά κυκλοφόρησε το 2010.

Το "Give It All U Got", το οποίο διαθέτει την Kee στην πρωτότυπη έκδοση και επίσης διαθέτει τον Βρετανό ράπερ Tinchy Stryder στο επίσημο remix (μαζί με την Kee), έφτασε στο 90 στο Canadian Hot 100. Υπάρχει ένα remix από τον Laidback Luke.
Μασούνγκα

<br>


Η Μασούνγκα (σετσουάνα: Masunga) είναι μια κωμόπολη της Μποτσουάνα. Είναι η πρωτεύουσα της βορειοανατολικής περιφέρειας και της βορειοανατολικής επαρχίας. Έχει πληθυσμό 4.355 κατοίκων (2010). Βρίσκεται στην Έρημο Καλαχάρι.
Σημασιολογικός Ιστός

Ο Σημασιολογικός Ιστός (Web 3.0 ή Semantic Web στα αγγλικά) είναι μια επέκταση του σημερινού Ιστού, που θα φέρει δομή στο ουσιαστικό περιεχόμενο των ιστοσελίδων. Η λογική πίσω από αυτό είναι ότι η δημοσιευμένη πληροφορία θα περιέχει μεταδεδομένα, τα οποία θα είναι κοινά για όλους, θα μπορούν να «κατανοούνται» και από μηχανές, οι οποίες θα βοηθήσουν στην καλύτερη συλλογή και επεξεργασία τους. 

Ο Σημασιολογικός Ιστός βασίζεται σε τεχνολογίες που ήδη υπάρχουν (URI και XML) αλλά και σε νέες τεχνολογίες (RDF, RDFS, OWL, κα.), οι οποίες αναπτύσσονται με την βοήθεια της κοινότητας. Δεδομένου ότι ο νέος Ιστός σκοπεύει να είναι μια μεγάλη βάση όπου δεδομένα από διαφορετικά πεδία θα συνδέονται μεταξύ τους, αναμένεται να παίξει μεγάλο ρόλο στη ζωή μας.

Μερικά από τα πεδία στα οποία αναμένεται να έχει την μεγαλύτερη επίδραση είναι στην υγεία, στην παιδεία και στις επιχειρήσεις. Υπάρχουν ήδη πολλές προσπάθειες από εταιρίες, ερευνητές και μη κερδοσκοπικές οργανώσεις για να παραγάγουν πρότυπα οντολογιών, κυρίως για τα παραπάνω πεδία, για να υπάρχουν κοινές γλώσσες και περισσότερα δεδομένα τα οποία να μπορούν να συνδυαστούν για καλύτερα αποτελέσματα.

Στην υγεία, γίνεται προσπάθεια για τη δημιουργία ενοποιημένων γλωσσών ιατρικής ορολογίας και υπηρεσίες που θα βοηθάνε το ιατρικό προσωπικό και θα κατευθύνουν τους καταναλωτές σε αξιόπιστες πληροφορίες υγείας σχετικά με την κατάστασή τους.

Στην εκπαίδευση, ο Σημασιολογικός Ιστός θα συμβάλει σημαντικά στην μάθηση κυρίως στον τρόπο αναζήτησης πληροφοριών, στην οργάνωση των αποτελεσμάτων και στη δημιουργία ενός προγράμματος μάθησης ειδικό για το καθένα.

Στον επιχειρηματικό τομέα, θα υπάρχει καλύτερη οργάνωση των εταιριών, καλύτερες εμπειρίες για τους χρήστες στις διαδικτυακές αγορές και καλύτερος συντονισμός μεταξύ διαφορετικών εταιριών.

Στην καθημερινότητά θα υπάρχουν επιδράσεις του Web 3.0 στα κοινωνικά δίκτυα και εικονικές κοινότητες. Θα υπάρχουν εφαρμογές, οι οποίες θα δίνουν περισσότερες, πιο έμπιστες, πληροφορίες και θα διευκολύνουν σημαντικά τις διαδικτυακές δραστηριότητες.
Χορηγόσκαλα

Η Χορηγόσκαλα, είναι ορεινή βραχώδης και δύσβατη τοποθεσία στον Ταΰγετο, στην περιοχή του τέως Δήμου Αλαγωνίας (σήμερα Δήμος Καλαμάτας) του Νομού Μεσσηνίας, κοντά στο χωριό Νέδουσα, όπου στα τέλη Μαΐου του 1826, είκοσι Ελληνίδες αυτοκτόνησαν πέφτοντας στον γκρεμό προκειμένου να γλυτώσουν από τους στρατιώτες του Ιμπραήμ που τις καταδίωκαν. Το επεισόδιο αυτό της Επανάστασης του 1821 αναφέρεται ως ανάλογο με εκείνα του Ζαλόγγου στην Ήπειρο και της Αράπιτσας στη Νάουσα της Μακεδονίας.
Πάτρικ Στιούαρτ

Ο Σερ Πάτρικ Στιούαρτ (αγγλικά:Sir Patrick Stewart), OBE (γεννηθείς 13 Ιουλίου 1940) είναι Άγγλος ηθοποιός ο οποίος είχε μια διακεκριμένη καριέρα στο θέατρο και στην τηλεόραση. Είναι ευρύτερα γνωστός για τους ρόλους του στην τηλεόραση και στις ταινίες, όπως του Πλοίαρχου Ζαν-Λουκ Πικάρντ στο Star Trek: Η Επόμενη Γενιά και σε επιτυχημένες ταινίες όπως τον Καθηγητή Τσαρλς Εξέιβιερ στις σειρές της ταινίας X-Men, και τη φωνή του Άβερι Μπούλοκ στο American Dad!.
Σεντέφ Αβτζί

H Σεντέφ Αβτζί (τουρκικά: Sedef Avcı, γενν. 22 Ιανουαρίου 1982) είναι Τουρκάλα ηθοποιός και μοντέλο.
Δημοτικό Στάδιο Άνδρου

Το Δημοτικό Στάδιο Άνδρου "Ιωάννης Γουλανδρής" ή απλά Δημοτικό Στάδιο Άνδρου είναι το πρώτο γήπεδο που κατασκευάστηκε στη Άνδρο και συγκεκριμένα στη Χώρα σε υψόμετρο 5 μ. και βρίσκεται σε μικρή απόσταση από την πόλη.
Κρις Χουγκάζ

Ο Κρις Χουγκάζ (Αλεξάνδρεια, 6 Σεπτεμβρίου 1968), είναι Aιγυπτιώτης πρώην καλαθοσφαιριστής και εν ενεργεία προπονητής καλαθοσφαίρισης. Γεννημένος στην Αίγυπτο από Έλληνες γονείς, ο Χουγκάζ μετακόμισε σε βρεφική ηλικία στην Ελλάδα.
Στίλπων Κυριακίδης

Ο Στίλπων Κυριακίδης (Κομοτηνή, 25 Οκτωβρίου 1887 - Θεσσαλονίκη, 18 Μαρτίου 1964) ήταν Έλληνας ιστορικός-λαογράφος, ο εισηγητής της "ιστορικής μεθόδου" στην Ελληνική Λαογραφία. Υπήρξε απόφοιτος Φιλοσοφικής σχολής. Το 1926 διορίστηκε τακτικός καθηγητής στο Αριστοτέλειο Πανεπιστήμιο Θεσσαλονίκης με "Έδρα της Θρησκείας των Αρχαίων Ελλήνων, του Ιδιωτικού αυτών Βίου και της Λαογραφίας". Στην Κομοτηνή και τη Θεσσαλονίκη σήμερα υπάρχει οδός "Στίλπωνος Κυριακίδη" προς τιμήν του. Κόρη του ήταν η Άλκη Κυριακίδου-Νέστορος η οποία ήταν επίσης λαογράφος και καθηγήτρια πανεπιστημίου (διαδέχθηκε την έδρα του πατέρα της στο ίδιο πανεπιστήμιο) .
Χρήστος Αραβίδης

Ο Χρήστος Αραβίδης (Αθήνα, 13 Μαρτίου 1987) είναι Έλληνας διεθνής ποδοσφαιριστής, ο οποίος αγωνίζεται ως επιθετικός στην Παναχαϊκη.
Σακάουε

<br>

Η Σακάουε (σετσουάνα: Shakawe) είναι μια πόλη της Μποτσουάνα. Είναι ο τρίτος μεγαλύτερος οικισμός της βορειοδυτικής περιφέρειας και ο δεύτερος μεγαλύτερος της επαρχίας Οκαβάνγκο. Έχει πληθυσμό 4.839 κατοίκων (2001). Βρίσκεται στην Έρημο Καλαχάρι.
Γκουμάρε

<br>

Η Γκουμάρε (σετσουάνα: Gumare) είναι μια πόλη της Μποτσουάνα. Είναι ο δεύτερος μεγαλύτερος οικισμός της βορειοδυτικής περιφέρειας και η πρωτεύουσα της επαρχίας Οκαβάνγκο. Έχει πληθυσμό 6.067 κατοίκων (2001). Βρίσκεται στην Έρημο Καλαχάρι.
Επαρχία Νγκάμι

<br>

Η Επαρχία Νγκάμι (Ngami) είναι μια επαρχία της Βορειοδυτική Περιφέρειας στη Μποτσουάνα. Πρωτεύουσα είναι η Μαούν.
Ms. Chocolate

Το "Ms. Chocolate" είναι το πρώτο επίσημο σινγκλ από το άλμπουμ του 2010 "Crunk Rock" του Lil Jon. Το τραγούδι διαθέτει τους τραγουδιστές R. Kelly και Mario.
Ουμάγκα

Ο Έντουαρντ Σμιθ "Έκι" Φατού ("Edward Smith "Eddie/Eki" Fatu", 28 Μαρτίου 1973 - 4 Δεκεμβρίου 2009) ήταν Αμερικανός, από την Σαμόα παλαιστής, περισσότερο γνωστός με το ψευδώνυμο Ουμάγκα που χρησιμοποιούσε στα ρινγκ. Έχει περάσει από την εταιρεία World Wrestling Entertainment, όπου έγινε και δύο φορές κάτοχος στο Διηπειρωτικό Πρωτάθλημα WWE. Είναι μέλος της παλαιστικής Οικογένειας Ανοάι.
Επαρχία Οκαβάνγκο

<br>

"Για τον ποταμό δείτε: Οκαβάνγκο (ποταμός). Για την περιφέρεια της Ναμίμπια δείτε: Οκαβάνγκο (Ναμίμπια)."

Η Επαρχία Οκαβάνγκο (Okavango) είναι μια επαρχία της Βορειοδυτική Περιφέρειας στη Μποτσουάνα. Πρωτεύουσα είναι η Γκουμάρε, ενώ άλλε σημαντικές πόλεις είναι η Σακάουε, η Σερόνγκα και η Νοκανένγκ.
Σερόνγκα

<br>


Η Σερόνγκα (σετσουάνα: Seronga) είναι ένα χωριό της Μποτσουάνα. Είναι ο τέταρτος μεγαλύτερος οικισμός της βορειοδυτικής περιφέρειας και ο τρίτος μεγαλύτερος της επαρχίας Οκαβάνγκο. Έχει πληθυσμό 1.641 κατοίκων (2001). Βρίσκεται στην Έρημο Καλαχάρι.
Επαρχία Ραμότσουα

<br>

Η Επαρχία Ραμότσουα (Ramotswa) είναι μια επαρχία της Νοτιοανατολικής Περιφέρειας στη Μποτσουάνα. Πρωτεύουσα είναι η Ραμότσουα.
Ότσε

<br>


Η Ότσε (σετσουάνα: Otse) είναι μια κωμόπολη της Μποτσουάνα. Είναι ο τρίτος μεγαλύτερος οικισμός της Νοτιοανατολικής περιφέρειας. Έχει πληθυσμό 5.192 κατοίκων (2001). Βρίσκεται στην Έρημο Καλαχάρι.
Μογκομπάνε

<br>


Η Μογκομπάνε (σετσουάνα: Mogobane) είναι ένα χωριό της Μποτσουάνα. Είναι ο τρίτος μεγαλύτερος οικισμός της Νοτιοανατολικής περιφέρειας. Έχει πληθυσμό 2.053κατοίκων (2001). Βρίσκεται στην Έρημο Καλαχάρι.
Ραμότσουα

<br>


Η Ραμότσουα (σετσουάνα: Ramotswa) είναι μια πόλη της Μποτσουάνα. Είναι η πρωτεύουσα της Νοτιοανατολικής περιφέρειας και της επαρχίας Ραμότσουα. Έχει πληθυσμό 21.601 κατοίκων (2006). Βρίσκεται στην Έρημο Καλαχάρι.
Τλοκουένγκ

<br>


Η Τλοκουένγκ (σετσουάνα: Tlokweng) είναι μια πόλη της Μποτσουάνα. Είναι ο δεύτερος μεγαλύτερος οικισμός της Νοτιοανατολικής περιφέρειας και η πρωτεύουσα της επαρχίας Τλοκουένγκ. Έχει πληθυσμό 21.133 κατοίκων (2001). Βρίσκεται στην Έρημο Καλαχάρι.
Τζανσού Ντερέ

H Τζανσού Ντερέ (τουρκικά: "Cansu Dere", 14 Οκτωβρίου 1980) είναι Τουρκάλα ηθοποιός, μοντέλο και παρουσιάστρια.
Τζιμ Ρος

Ο Τζέιμς Γουίλιαμ Ρος ("James William "Jim" Ross", 3 Ιανουαρίου 1952 - ...), γνωστός ως Τζιμ Ρος, είναι Αμερικανός σχολιαστής επαγγελματικής πάλης, διαιτητής αγώνων πάλης, περιστασιακός παλαιστής, καθώς και ιδιοκτήτης εστιατορίου. Αυτή την περίοδο έχει συμβόλαιο με το WWE, ενώ σχολιάζει αγώνες του τηλεοπτικού προγράμματος WWE NXT. Επίσης, είναι σύμβουλος στην εταιρεία σχετικά με την ανάδειξη των νέων ταλέντων. Το 2007 εισήχθη στο τιμητικό Hall of Fame.
Ευθύμιος Καραχισαρίδης

Ο Ευθύμιος Καραχισαρίδης (1884-1968), γνωστός και ως "παπα-Ευθύμ Α΄" ήταν ποντιακής καταγωγής σχισματικός κληρικός και επικεφαλής της Τουρκορθόδοξης Εκκλησίας.
Μοσούπα

<br>


Η Μοσούπα (σετσουάνα: Moshupa) είναι μια πόλη της Μποτσουάνα. Είναι η δεύτερη μεγαλύτερη πόλη της Νότιας Περιφέρειας. Έχει πληθυσμό 21.539 κατοίκων (2001). Βρίσκεται στην Έρημο Καλαχάρι.
Τζουανένγκ

<br>


Η Τζουανένγκ (σετσουάνα: Jwaneng) είναι μια πόλη της Μποτσουάνα. Είναι η τρίτη μεγαλύτερη πόλη της Νότιας Περιφέρειας. Έχει πληθυσμό 15.179 κατοίκων (2001). Βρίσκεται στην Έρημο Καλαχάρι.
Επαρχία Γκούντχοουπ

<br>
Η Επαρχία Γκούντχοουπ (Goodhope, "Καλή Ελπίδα") είναι μια επαρχία της Νότιας Περιφέρειας στη Μποτσουάνα.
Μολαποουαμποτζάνγκ

<br>


Η Μολαποουαμποτζάνγκ (σετσουάνα: "Molapowabojang") είναι μια πόλη της Μποτσουάνα. Είναι η τέταρτη μεγαλύτερη πόλη της Νότιας Περιφέρειας. Έχει πληθυσμό περίπου 7.500 κατοίκων (2001). Βρίσκεται στην Έρημο Καλαχάρι.
Επαρχία Μαμπουτσάνε

<br>

Η Επαρχία Μαμπουτσάνε (Mabutsane) είναι μια επαρχία της Νότιας Περιφέρειας στη Μποτσουάνα.
Επαρχία Κάνιε

<br>

Η Επαρχία Κάνιε (Kanye) ή Μοσούπα (Moshupa) είναι μια επαρχία της Νότιας Περιφέρειας στη Μποτσουάνα. Πρωτεύουσα είναι η Κάνιε και δεύτερη μεγαλύτερη πόλη η Μοσούπα.
Ιερά Μητρόπολις Πέτρας και Χερρονήσου

Η Ιερά Μητρόπολις Πέτρας και Χερρονήσου είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. Η Μητρόπολη έχει έδρα της τη Νεάπολη Λασιθίου και περιλαμβάνει οικισμούς των δήμων Αγίου Νικολάου και Οροπεδίου Λασιθίου, καθώς και ορισμένους οικισμούς του Δήμου Χερσονήσου.
Μιλ Μάσκαρας

Ο Άαρον Ροντρίγκεζ ("Aarón Rodríguez Arellano", 15 Ιουλίου 1942 - ...) είναι Μεξικανός μασκοφόρος επαγγελματίας παλαιστής και ηθοποιός. Περισσότερο γνωστός είναι με το ψευδώνυμο Μιλ Μάσκαρας (που σημαίνει εκατοντάδες μάσκες).
Έρσκιν Κάλντγουελ

Ο Έρσκιν Κάλντγουελ ("Erskine Preston Caldwell", 17 Δεκεμβρίου 1903 - 11 Απριλίου 1987) ήταν Αμερικανός πεζογράφος και διηγηματογάφος με έντονη κοινωνική συνείδηση που αντανακλάται και στα έργα του. Γέννημα θρέμμα του Νότου των Ηνωμένων Πολιτειών της Αμερικής κατέγραψε στα βιβλία του τη ζωή των φτωχών κατοίκων και τις φυλετικές διακρίσεις κατά των μαύρων πολιτών της περιοχής.

Γεννήθηκε σε ένα χωριό της πολιτείας της Τζόρτζια. Ο πατέρας του ήταν πρεσβυτεριανός ιερέας και η μητέρα του δασκάλα. Ο πατέρας του λόγω των αναγκών του επαγγέλματός του, μετακινούνταν πολύ συχνά και έτσι ο νεαρός Έρσκιν είχε την ευκαιρία να γνωρίσει καλά τον Νότο. Δεκαεφτά χρονών εγκαταλείπει την οικογένειά του, και δουλεύοντας, ολοκληρώνει τις εγκύκλιες σπουδές του.
Φοιτητής ακόμα στο Πανεπιστήμιο της Βιρτζίνια εκδίδει το πρώτο του δοκίμιο, "The Georgia Cracker" (1926), στο οποίο ασχολείται με θέματα φυλετικών διακρίσεων, κοινωνικής ανισότητας και κοινωνικής ανευθυνότητας.. Εργάζεται ένα διάστημα σαν δημοσιογράφος σε εφημερίδα της Ατλάντα, αφήνοντας το Πανεπιστήμιο χωρίς να το τελειώσει, και εμφανίζεται στην λογοτεχνία με τις νουβέλες του, "Bastard" (1929), και "Poor Fool" (1930). Το "Bastard" θα απαγορευτεί από τις αρχές και όλα τα αντίτυπά του θα κατασχεθούν. από καρκίνο στους πνεύμονες έχοντας αφήσει πίσω του πλούσιο έργο: 25 μυθιστορήματα, 150 διηγήματα, 2 παιδικά βιβλία και εκατοντάδες δημοσιογραφικά άρθρα, ταξιδιωτικές εντυπώσεις και ανταποκρίσεις.
Σερόουε

<br>


Η Σερόουε (σετσουάνα: Serowe) είναι μια πόλη της Μποτσουάνα. Είναι η πρωτεύουσα της Κεντρικής περιφέρειας και της επαρχίας Σερόουε Παλάπιε. Έχει πληθυσμό περίπου 60.000 κατοίκων (2001). Βρίσκεται στην Έρημο Καλαχάρι.
Νοτιοσλαβία

Ο όρος Νοτιοσλαβία (και Νοτιοσλαυία κυρίως παλαιότερα) σχετίζεται με τους Νότιους Σλάβους και έχει χρησιμοποιηθεί στο παρελθόν σχετικά με:
*Την εθνογραφική και γεωγραφική περιοχή κυρίως της Βαλκανικής, αλλά και της Νοτιανοτολικής Ευρώπης που περιλαμβάνει τα σημερινά κράτη της Βουλγαρίας, της Σερβίας, της Σλοβενίας, της Κροατίας, του Μαυροβούνιου, της Βοσνίας και Ερζεγοβίνης και της Βόρειας Μακεδονίας. Σύμφωνα με μεσαιωνικές πηγές, ο ίδιος χώρος διαφοροποιημένος σήμερα ονομαζόταν Σκλαβηνία.
*Επίσης Νοτιοσλαβία αποκαλούνταν στα Ελληνικά το κράτος του Βασίλειου της Γιουγκοσλαβίας (1921-1941), το οποίο ονομαζόταν επισήμως Kralijevina Jugoslavia από το 1929. Μετά τον Β΄ Παγκόσμιο Πόλεμο, το 1945, το όνομα Νοτιοσλαβία χρησιμοποιήθηκε στην Ελλάδα για να περιγράψει τη Ομοσπονδιακή Λαϊκή Δημοκρατία της Γιουγκοσλαβίας που δημιουργήθηκε στη θέση του Βασιλείου που κατέρρευσε και που από το 1963 ονομαζόταν Σοσιαλιστική Ομοσπονδιακή Δημοκρατία της Γιουγκοσλαβίας. Παρά την εκτεταμένη χρήση του ονόματος Γιουγκοσλαβία στα μετέπειτα χρόνια, στα ελληνικά ο όρος επέζησε για αρκετά χρόνια: Χαρακτηριστικά, το 2005, αναφέρθηκε από τον πρώην πρόεδρο της Ελληνικής Δημοκρατίας Χρήστο Σαρτζετάκη σε μήνυμά του προς τον Ελληνικό λαό, όταν αυτός μιλούσε για τη Γιουγκοσλαβία του Στρατάρχη Τίτο αλλά και από άλλους, π.χ. το 2008.

*Το 2010, ο όρος Νοτιοσλαβία από Έλληνες προτάθηκε για χρήση ως όνομα της Βόρειας Μακεδονίας. και από κάποιους χρησιμοποιήθηκε για να περιγράψει την ΠΓΔΜ στον Τύπο.
Παλάπιε

<br>

Το Παλάπιε (σετσουάνα: Palapye) είναι μια πόλη της Μποτσουάνα. Είναι η δεύτερη μεγαλύτερη πόλη της Κεντρικής περιφέρειας και της επαρχίας Σερόουε Παλάπιε. Έχει πληθυσμό περίπου 26.000 κατοίκων (2001). Βρίσκεται στην Έρημο Καλαχάρι.
Επαρχία Μπομπίρουα

<br>

Η Επαρχία Μπομπίρουα (Bobirwa) είναι μια επαρχία της Κεντρικής Περιφέρειας στη Μποτσουάνα. Πρωτεύουσα είναι η Μπομπονόνγκ.
Επαρχία Μποτέτι

<br>

Η Επαρχία Μποτέτι (Bobirwa) είναι μια επαρχία της Κεντρικής Περιφέρειας στη Μποτσουάνα. Πρωτεύουσα είναι η Λετλακάνε.
Κλόβις Α΄

Ο Κλόβις Α΄ ή Χλωδοβίκος Α΄ (γαλλ. "Clovis I", λατιν. "Chlodovechus I", περί το 466 - 27 Νοεμβρίου 511 ή 513) ήταν ο πρώτος Βασιλιάς των Φράγκων (481 - 511), ένωσε όλες τις Φραγκικές φυλές και μεταβίβασε την εξουσία στους κληρονόμους του, θεωρείται ο ιδρυτής των Μεροβίγγειων που κυβέρνησαν το Φραγκικό βασίλειο τους επόμενους δύο αιώνες. Ο Κλόβις Α΄ ήταν γιος του Χιλδερίχου Α΄ που διαδέχθηκε σε ηλικία 15 ετών (481) και της Μπασίνα της Θουριγγίας, ο παππούς του Μεροβαίος έδωσε το όνομα στην δυναστεία. Νίκησε την Δυτική Ρωμαϊκή Αυτοκρατορία υπό τον Συάγριο στη "Μάχη του Σουασόν" τον τελευταίο Ρωμαίο διοικητή της Γαλατίας (486), κυβέρνησε μέχρι τον θάνατο του ολόκληρη την περιοχή από την Ολλανδία μέχρι την Βελγική Γαλατία. Κατέκτησε και άλλα μικρότερα Φραγκικά βασίλεια στα βορειοανατολικά, τους Αλαμαννούς στα ανατολικά και το Βησιγοτθικό Βασίλειο στα νότια. Ο Κλόβις Α΄ παρέμεινε σημαντική προσωπικότητα στην Γαλλική ιστορία σαν "ο πρώτος βασιλιάς στην περιοχή που σήμερα ονομάζουμε Γαλλία". 

Ο Κλόβις ήταν ο πρώτος βασιλιάς που ένωσε τους Φράγκους και προσχώρησε στον Tριαδικό Χριστιανισμό σε αντίθεση με τους περισσότερους Γερμανικούς λαούς που ακολουθούσαν τον Αρειανισμό. Με αυτόν τον τρόπο κέρδισε τη συμπάθεια των Γάλλο-Ρωμαίων υπηκόων του. Το 493 νυμφεύτηκε την πριγκίπισσα της Βουργουνδίας Κλοτίλδη η οποία ήταν χριστιανή, έπαξε σημαντικό ρόλο στην μεταστροφή του Κλόβις στον χριστιανισμό (496) και αγιοποιήθηκε τόσο από την Καθολική Εκκλησία όσο και από την Ορθόδοξη Εκκλησία. Ο Κλόβις Βαπτίστηκε Χριστιανός τα Χριστούγεννα του 508 από τον επίσκοπο της Ρενς με την υποστήριξη της Ρώμης, έβαλε τα θεμέλια για την ανάδειξη του Φραγκικού κράτους σε Ευρωπαϊκή δύναμη. Η μεταστροφή του Κλόβις στον χριστιανισμό ενοποίησε όλους τα Φραγκικούς λαούς που ζούσαν στην περιοχή που σήμερα ορίζεται ως Γαλλία, Γερμανία και Βέλγιο σε μια μεγάλη αυτοκρατορία, την Αγία Ρωμαϊκή Αυτοκρατορία. Ο Καρλομάγνος θα στεφτεί ο πρώτος αυτοκράτορας τρεις αιώνες αργότερα από τον επίσκοπο της Ρώμης (800), θα ακολουθήσει στα μέσα του 10ου αιώνα ο Όθων Α΄ της Αγίας Ρωμαϊκής Αυτοκρατορίας.
Η Νταντά

Η Νταντά είναι μία ελληνική κωμική τηλεοπτική σειρά, παραγωγής 2003-2005, που αποτελεί τη προσαρμογή της αμερικανικής τηλεοπτικής σειράς "The Nanny" στα ελληνικά δεδομένα και προβλήθηκε από τον τηλεοπτικό σταθμό Mega Channel από τις 23 Σεπτεμβρίου του 2003 μέχρι τις 28 Ιουνίου του 2005. Η σειρά παρουσιάζει τη ζωή μιας γυναίκας γύρω στα 30, της Μαίρης Παπαδάκη, που βρίσκεται σε ένα πλούσιο σπίτι ως πλασιέ και καταλήγει να γίνει η νταντά των τριών παιδιών του πλούσιου χήρου και θεατρικού παραγωγού Άρη Μπακόπουλου με τον οποίο στο τέλος γίνονται ζευγάρι. Τον ρόλο της Μαίρης Παπαδάκη ερμηνεύει η Μαρία Λεκάκη ενώ το ρόλο του Άρη ανέλαβε ο Κώστας Αποστολίδης. Τους υπόλοιπους χαρακτήρες της σειράς υποδύονται ο Χρήστος Σιμαρδάνης, η Καλλιρρόη Μυριαγκού, η Ιφιγένεια Βογιατζάκη, ο Βασίλης Καραγιάννης και η Ναταλία Δάρα.

Τη συγγραφική ομάδα της σειράς αποτελούν ο Αλέξης Καλλίτσης, ο Μάνος Ψιστάκης, ο Βαγγέλης Νάσης, η Ιφιγένεια Κοτσώνη, ο Γιώργος Ηλιόπουλος, η Μάρω Παναγιωτακοπούλου και ο Παναγιώτης Καποδίστριας. Τη σκηνοθεσία της σειράς ανέλαβαν ο Κώστας Κιμούλης και η Μύρνα Τσάπα ενώ η σειρά αποτελεί μία συμπαραγωγή του Mega Channel με την Sony Columbia, που δημιούργησε και την πρωτότυπη σειρά.

Το πρώτο επεισόδιο της σειράς προβλήθηκε στις 23 Σεπτεμβρίου του 2003 ενώ ο πρώτος κύκλος ολοκληρώθηκε στις 22 Ιουνίου του 2004 σε 35 επεισόδια. Η δεύτερη σεζόν της σειράς έκανε πρεμιέρα στις 28 Σεπτεμβρίου του 2004 και ολοκληρώθηκε στις 28 Ιουνίου του 2005 σε 35 επεισόδια. Η σειρά αποτελείται συνολικά από 70 επεισόδια και ένα με τα παρασκήνια της σειράς.
Επαρχία Τουτούμε

<br>

Η Επαρχία Τουτούμε (Tutume) είναι μια επαρχία της Κεντρικής Περιφέρειας στη Μποτσουάνα. Πρωτεύουσα είναι η Τουτούμε.
Επαρχία Τονότα

<br>

Η Επαρχία Τονότα (Tonota) είναι μια επαρχία της Κεντρικής Περιφέρειας στη Μποτσουάνα. Πρωτεύουσα είναι η Τονότα.
Νικολάι Βολκόφ

Ο Τζόσιπ Νικολάι Περούζοβιτς ("Josip Nikolai Peruzović", 14 Οκτωβρίου 1947), είναι παλαιστής, περισσότερο γνωστός με το όνομα που χρησιμοποιούσε στα ρινγκ, Νικολάι Βολκόφ.
Τσιφ Τζέι Στρονγκμπόου

Ο Τζόσεφ Λουκ Σκάρπα (γέννηση: 4 Οκτωβρίου 1928 – θάνατος: 3 Απριλίου 2012) ήταν ένας Αμερικανός επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ, "Τσιφ Τζέι Στρονγκμπόου".
Σελέμπι-Φίκουε

<br>


Η Σελέμπι-Φίκουε (σετσουάνα: Selebi-Phikwe) είναι μια πόλη της Μποτσουάνα. Ανήκει στο δήμο Σελέμπι-Φίκου. Έχει πληθυσμό 49.849 κατοίκων (2001). Βρίσκεται στην Έρημο Καλαχάρι.
Άρνολντ Σκάαλαντ

Ο Άρνολντ Σκάαλαντ (γέννηση 21 Ιανουαρίου 1925 – θάνατος 13 Μαρτίου 2007) ήταν ένας Αμερικανός επαγγελματίας παλαιστής και μάνατζερ άλλων παλαιστών.
Μαλούντα

Η Μαλούντα είναι κοινότητα της επαρχίας Λευκωσίας στην Κύπρο. Σύμφωνα με τα στοιχεία της απογραφής του 2011, ο πληθυσμός της ανέρχεται στους 490 κατοίκους.
Αντύπας Καρίπογλου

Ο Αντύπας Καρίπογλου είναι Έλληνας δικηγόρος και πρώην πρόεδρος του κόμματος Δράση.
Τζέιμς Ντάντλεϊ

Ο Τζέιμς Ντάντλεϊ (γέννηση: 12 Μαΐου 1910 – θάνατος: 1 Ιουνίου 2004) ήταν ένας Αμερικανός παίκτης του μπέιζμπολ, επαγγελματίας μάνατζερ της πάλης, αλλά και παραγωγός επαγγελματικής πάλης.
Αρχαιολογικό Μουσείο Ρόδου

Το Αρχαιολογικό Μουσείο Ρόδου στεγάζεται στο μεσαιωνικό γοτθικού ρυθμού με αναγεννησιακά στοιχεία κτήριο του Νοσοκομείου των Ιπποτών, οικοδόμημα που ξεκίνησε να κτίζει πάνω στα ερείπια ρωμαϊκού κτηρίου το 1440 ο μεγάλος μάγιστρος Ντε Λαστίκ (De Lastic) και ολοκλήρωσε πενήντα χρόνια αργότερα ο μεγάλος μάγιστρος Πιερ ντ’ Ομπισόν (D'Aubusson) (1489).
Έντι Μέρφι

Ο Έντουαρντ Ρέγκαν "Έντι" Μέρφι ("Edward Regan "Eddie" Murphy", 3 Απριλίου 1961) είναι Αμερικανός stand up κωμικός (stand up κωμωδία είναι ένα στυλ κωμωδίας. Συνήθως ο κωμικός παρουσιάζεται στο κοινό και τους μιλάει κατευθείαν), ηθοποιός, συγγραφέας, τραγουδιστής, σκηνοθέτης και μουσικός.

Το box office παίρνει τις ταινίες του Μέρφι κάνοντας τον, τον δεύτερο πιο πλούσιο ηθοποιό στις Ηνωμένες Πολιτείες. Ήταν τακτικό μέλος του "Saturday Night Live" από το 1980 μέχρι το 1984 και δούλεψε ως stand-up κωμικός. Πήρε τη 10η θέση στη λίστα του "Comedy Central" των 100 Μεγαλύτερων Stand-up Κωμικών Όλων των Εποχών.

Έχει λάβει Βραβείο Golden Globe για τις παραστάσεις του στο 48 Ώρες, στις σειρές του Μπάτσου του Μπέβερλι Χιλς, Τόποι Εμπορευμάτων, και Δάσκαλος για Κλάματα. Το 2007, κέρδισε το Golden Globe για τον Καλύτερο Υποστηρικτικό Ηθοποιό και προτάθηκε για το Βραβείο Όσκαρ για τον Καλύτερο Υποστηρικτικό Ηθοποιό για την απεικόνιση του τραγουδιστή της soul Τζέιμς "Θάντερ" Έρλι στο Dreamgirls.

Η δουλειά του Έντι Μέρφι ως ηθοποιού φωνής περιλαμβάνει τον Θάργκουντ Σταμπς στο The PJs, τον Γάιδαρο στις σειρές του Σρεκ και τον δράκο Μούσου στην Μούλαν της Ντίσνεϊ. Σε μερικές από τις ταινίες του, έπαιξε πολλαπλούς ρόλους μαζί με τον δικό του κύριο χαρακτήρα, που προορίζεται ως φόρος τιμής σε ένα από τα είδωλά του τον Πίτερ Σέλερς, που έπαιξε πολλαπλούς ρόλους στο Δρ. Strangelove και οπουδήποτε αλλού. Ο Μέρφι έχει παίξει πολλαπλούς ρόλους στο Καταφθάνοντας στην Αμερική, στο Βαμπίρ του Ουές Κρέιβεν στο Μπρούκλιν, τις ταινίες του Δάσκαλος για Κλάματα (όπου έπαιξε το ρόλο του τίτλου σε δύο ενσαρκώσεις, μαζί με τον πατέρα, τον αδερφό, τη μητέρα, και τη γιαγιά), στο Νόρμπιτ και το Γνωρίστε τον Ντέιβ.
Μπόμπο Μπραζίλ

Ο Χιούστον Χάρις ("Houston Harris", 10 Ιουλίου 1924 — 20 Ιανουαρίου 1998) ήταν Αμερικανός επαγγελματίας παλαιστής, περισσότερο γνωστός ως Μπόμπο Μπραζίλ.
Φεντερίκο ντα Μοντεφέλτρο

Πορτραίτο του Μοντεφέλτρο και της δεύτερης συζύγου του, Μπατίστα Σφόρτσα (δίπτυχο του [[Πιέρο ντέλλα Φραντσέσκα]])
Ο Φεντερίκο ντα Μοντεφέλτρο ("Federico da Montefeltro", 7 Ιουνίου 1422 – 10 Σεπτεμβρίου 1482) ήταν δούκας του Ούρμπινο και ένας από τους σημαντικότερους κοντοτιέρους της Αναγέννησης, με πελάτες τη Φλωρεντία, το Μιλάνο, τον Πάπα και το Βασίλειο της Νάπολης. Θεωρείται ένας από τους ικανότερους ηγεμόνες της εποχής του, καθώς και το σπουδαιότερο παράδειγμα ηγεμόνα μικρού κρατιδίου, στην Ιταλία της Αναγέννησης. Υπήρξε διακεκριμένος προστάτης των τεχνών και των γραμμάτων, αφού πολλοί ταλαντούχοι καλλιτέχνες ζούσαν στο παλάτι του, το Παλάτσο Ντουκάλε, ενώ ο ίδιος ενσάρκωνε το πρότυπο του λόγιου-στρατιώτη. Η φήμη του αντανακλάται και στο γεγονός ότι ο Εδουάρδος Δ' της Αγγλίας τον έχρισε μέλος τους Τάγματος της Περικνημίδας.
Γκορίλα Μονσούν

Ο Ρόμπερτ Τζέιμς "Τζίνο" Μαρέλα ("Robert James "Bob"/"Gino" Marella", 4 Ιουνίου 1937 – 6 Οκτωβρίου 1999) ήταν Αμερικανός επαγγελματίας παλαιστής, σχολιαστής αγώνων, αλλά και παραγωγός επαγγελματικής πάλης, περισσότερο γνωστός με το ψευδώνυμο, Γκορίλα Μονσούν